Ardennane - Wikipedia

# Ardennane

### Frå Wikipedia – det frie oppslagsverket

Ardennane (nederlandsk: Ardennen, fransk Ardennes) er eit skogkledd, åslendt område i Belgia og Luxembourg, som òg strekk seg inn i Frankrike (og som har gjeve namn til departementet Ardennes og regionen Champagne-Ardenne her).

## [endre] Geografi

Mykje av Ardennane er dekkja av tett skog med åsar på ei høgd om kring 350 til 500 meter. Det myrlendte området Hautes Fagnes nordaust i Belgia strekk seg derimot opp mot 650 meter. Området har forholdsvis bratte dalsider som er skjert ut av dei stride elvane i området. Den mest kjende av elva er Maas. Dei største byane i området er Liège og Namur, som begge ligg i Maasdalen. Det bur elles relativt lite folk i Ardennane.

Eifel-kjeden i Tyskland grenser opp til Ardennane og er ein del av den same geologiske formasjonen, sjølv om dei vert rekna som to forskjellige område.

Utsyn over Maas i dei franske Ardennane

## [endre] Historie

Ardennane nær Coo

Området har fått namnet sitt frå det antikke Arduenna Silva, eit stort skogområde i romartida som strakk seg frå elva Sambre i Belgia til Rhinen i Tyskland. Dei morderne Ardennane dekkjer eit mykje mindre område.

Den strategiske posisjonen til Ardennane har gjort dei til ei slagmark i fleire hundreår. Området skifta mykje eigarar i den tidlege moderne tida, der delar av dei belgiske Ardennane var del av både Frankrike, Tyskland, Spansk Nederland og Det sameinte kongeriket Nederland. På 1900-talet såg ein ikkje på Ardennane som passande for store militære operasjonar på grunn av det vanskelege terrenget og dei smale kommunikasjonslinjene. Under både Den første og Den andre verdskrigen gambla tyskarane med raske passasjar gjennom Ardennane for å angripe eit relativt lite forsvart område av Frankrike. Ardennane var åstad for tre store slag under verdskrigane – Ardennarslaget i Første verdskrig, og Frankrikes fall og Ardennaroffensiven i Andre verdskrig. Mange landsbyar i området vart kraftig rasert under dei to krigane.

## [endre] Økonomi

Det kuperte terrenget i Ardennane avgrensar omfanget av jordbruk, men ein har enkelte opne område med dyrkbar jord og meieridrift. Området er rikt på tømmer og mineralar, og Liège og Namur er begge store industrisenter. Dei store skogane har eit rikt dyreliv, og det naturskjønne området byr på mange fritidsaktivitetar som jakt, sykling, gåturar og kanoroing. Området er eit viktig turistmål i Belgia.

## [endre] Kjelde

Denne artikkelen er basert på ei omsetjing av artikkelen Ardennes frå Engelsk Wikipedia.

Henta frå «http://nn.wikipedia.org../../../a/r/d/Ardennane.html»

Kategoriar: Belgisk geografi | Luxembourgsk geografi | Fransk geografi

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- Български
- Česky
- Deutsch
- English
- Español
- Esperanto
- Français
- Italiano
- עברית
- Lëtzebuergesch
- Magyar
- Nederlands
- Polski
- Português
- Русский
- Suomi
- Türkçe
- Українська
- Walon
- 中文